14 U ile oa ikutloa joang ha u ithuta lintho tsee tse latelang ka moea o halalelang? Ho re ha se motho empa ka matla ao Molimo a a sebelisang. Jehova o ile a sebelisa moea o halalelang ho tataisa batho hore ba ngole Bibele hape moea o halalelang o re thusa hore re utloisise lintho tseo re li balang ka Bibeleng le ho li phetha. (Joh. 14:​26; 2 Pet. 1:​21) A sebelisa moea o halalelang, Jehova o re fa “matla a fetang se tloaelehileng.” (2 Bakor. 4:7) Moea o halalelang o re fa matla a hore re bolele Lentsoe la Molimo, re hlole liteko, re sebetsane le ho nyahama le hore re mamelle mathata. O re thusa hore re be le “litholoana tsa moea.” (Bagal. 5:​22) Jehova o fana ka moea o halalelang ho batho ba mo tšepang le ba o kopang ka tieo.​—Luka 11:13. Likokoana-hloko. E ama metso, kahoo ho thata ho e bona ka mahlo a hlobotseng. Pheko e sebetsang ke phekolo ea likokoanyana.